ai4bharat/Pralekha huggingface dataset:
பிரதமர் அலுவலகம்
இந்தோ-பசிபிக் பொருளாதாரக் கட்டமைப்பின் செழுமைக்கான அறிக்கை
இந்தோ-பசிபிக் பிராந்தியத்தில் உள்ள ஆஸ்திரேலியா, புருனே தாருஸ்ஸலாம், இந்தோனேசியா, ஜப்பான், கொரியா குடியரசு, மலேசியா, நியூசிலாந்து, பிலிப்பைன்ஸ், சிங்கப்பூர், தாய்லாந்து, அமெரிக்கா மற்றும் வியட்நாம் ஆகிய நாடுகளான நாம் பிராந்திய பொருளாதாரத்தின் செழுமையையும், நம்பகத் தன்மையையும் ஒப்புகொள்வோம். நீடித்த பொருளாதார வளர்ச்சியை அடைவதற்காக தடையில்லா வெளிப்படையான அனைத்தையும் உள்ளடக்கிய அம்சங்களை நாம் பகிர்ந்து கொள்வோம். பொருளாதார போட்டியை வலுப்படுத்துவதற்கான முக்கியத்துவத்தை கொவிட் பெருந்தொற்று உணர்த்தியுள்ளது. நமது தொழிலாளர்கள், பெண்கள், நடுத்தர மற்றும் சிறு தொழில்முனைவோர் மற்றும் அடித்தட்டு மக்களின் பொருளாதார வாய்ப்புகளை மேம்படுத்த வேண்டியது அவசியமாகிறது. எதிர்கால பொருளாதாரத்தை கருத்தில் கொண்டு இந்தோ-பசிபிக் பொருளாதார செழுமைக்கான கட்டமைப்பை நாம் உருவாக்கியுள்ளோம். இதன் மூலம் இப்பிராந்தியத்தில் நாம் ஒத்துழைப்பு, ஸ்திரதன்மை, செழுமை, வளர்ச்சி, அமைதி ஆகியவற்றை அளிப்பதை நோக்கமாக கொள்ள வேண்டும். இப்பிராந்தியத்தின் நோக்கம், ஆர்வம் ஆகியவற்றை பகிர்ந்து கொள்வதற்காக இந்தோ-பசிபிக் பிராந்தியத்தில் நட்பு நாடுகளையும் அழைக்கிறோம். விநியோக சங்கிலியில் மேலும் ஒருங்கிணைப்பை ஏற்படுத்துவற்காக வெளிப்படை தன்மை, பன்முக தன்மை, பாதுகாப்பு ஆகியவற்றை மேம்படுத்த உறுதி செய்வோம்.
நமது பொருளாதாரங்களிடையே வர்த்தகம் மற்றும் முதலீடுகளின் வாய்ப்புகளை அதிகரிக்கவும், ஒருங்கிணைந்த சந்தைகளில் தொழிலாளர்கள், நிறுவனங்கள் மற்றும் மக்களுக்கான வாய்ப்புகளை மேம்படுத்தவும், தரநிலைகளை மேம்படுத்தவும் உகந்த சூழல்களை இணைந்து உருவாக்க நாம் எதிர்நோக்கியுள்ளோம்.
கப்பல் போக்குவரத்து அமைச்சகம்
கடலோர வளர்ச்சி, கடலோர உள்கட்டமைப்பை மேம்படுத்துதல் மற்றும் கடல்சார் பொருளாதாரத்தை பாதுகாத்தல் மற்றும் மேம்படுத்துதல் ஆகியவை பிரதமரின் தொலைநோக்குப் பார்வை என்று திரு சர்பானந்தா சோனோவால் கூறியுள்ளார்
நாட்டின் நீலப்பொருளாதாரம் குறித்த 3 நாள் சிந்தனைக் கூட்டத்திற்கு மத்திய துறைமுகங்கள் மற்றும் கப்பல் போக்குவரத்து அமைச்சகம் ஏற்பாடு செய்துள்ளது. கர்நாடகம் மாநிலம் கூர்கில் இன்று தொடங்கிய இந்த மாநாட்டிற்கு அத்துறைக்கான அமைச்சர் திரு சர்பானந்த சோனோவால் தலைமை வகித்தார். இந்நிகழ்ச்சியில் பேசிய அவர், கடலோர வளர்ச்சி, கடலோர உள்கட்டமைப்பை மேம்படுத்துதல் மற்றும் கடல்சார் பொருளாதாரத்தை பாதுகாத்தல் மற்றும் மேம்படுத்துதல் ஆகியவை பிரதமரின் தொலைநோக்குப் பார்வை என்று திரு சர்பானந்தா சோனோவால் கூறியுள்ளார்
இந்த நடவடிக்கைகள் அனைத்தும் நீலப் பொருளாதாரத்தை மாற்றுவதையும், 'போக்குவரத்து மூலம் மாற்றத்தின்' பின்னணியில் உள்ள காரணத்தை உணர்த்துவதையும் இலக்காகக் கொண்டதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1837142
-----
(Visitor Counter : 112
சட்டம் மற்றும் நீதித்துறை அமைச்சகம்
மக்களுக்கான டெலி-லா கைபேசிச் செயலியை திரு கிரண் ரிஜிஜு அறிமுகப்படுத்தினார்
மக்களுக்கான டெலி-லா கைபேசிச் செயலியை மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு அறிமுகப்படுத்தினார். டெலி-லா முன்கள செயல்பாட்டாளர்களையும் அவர் பாராட்டினார்.
இந்நிகழ்ச்சியில் சட்டம் மற்றும் நீதித்துறை இணை அமைச்சர் பேராசிரியர் எஸ் பி சிங் பாகேல் கலந்து கொண்டார். இந்த நிகழ்வு 2021 நவம்பர் 8 முதல் 14 வரை நீதித்துறையால் கொண்டாடப்பட்ட விடுதலையின் அம்ரித் மஹோத்சவ கொண்டாட்டங்களின் ஒரு பகுதியாகும்.
டிஜிட்டல் இந்தியா என்ற பிரதமரின் தொலைநோக்குப் பார்வை மூலம் புதிய இந்தியா உருவாகிறது என்று தமது செய்தியில் திரு கிரண் ரிஜிஜூ குறிப்பிட்டார். டிஜிட்டல் இந்தியா திட்டத்தின் கீழ் டெலி லா உருவாக்கப்பட்டுள்ளது. இது வழக்கு விசாரணைக்கு முந்தைய செயல்முறையை வலுப்படுத்துவதற்கான தளமாகும்.
விடுதலையின் அம்ரித் மஹோத்சவ காலத்தில், பொது மக்கள் சுயசார்புடையவர்களாகவும், நீதியை எளிதில் அணுகக்கூடியவர்களாகவும் இருக்கும் வகையில் ஒன்றிணைய வேண்டும் என்று அவர் அழைப்பு விடுத்தார்.
நிகழ்ச்சியில் பேசிய அவர், இந்தியாவின் 75 ஆண்டுகால சுதந்திர கொண்டாட்டத்தின் ஒரு பகுதியாக அனைத்து மாநிலங்கள் / யூனியன் பிரதேசங்களை உள்ளடக்கிய 75,000 கிராமப் பஞ்சாயத்துகளில் டெலி-லாவை விரிவாக்கம் செய்வதாக அறிவித்தார்.
வழக்கறிஞர்கள் டெலி-லா இயக்கத்தில் சேரவும், சட்ட உதவி சேவைகளுக்கான அடிப்படை நடவடிக்கைகளாக சட்ட வழிகாட்டுதல் மற்றும் ஆலோசனைகளை வழங்கவும் அவர் வேண்டுகோள் விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1771423
தகவல் மற்றும் ஒலிபரப்பு அமைச்சகம்
கேன்ஸ் திரைப்பட விழாவில் திரு அனுராக் தாக்கூருடன், இந்திய திரைப்பட நட்சத்திரங்களுக்கு சிவப்பு கம்பள வரவேற்பு
கேன்ஸ் திரைப்பட விழா-2022-ன் தொடக்க நாளான 17 மே 2022 அன்று திரு அனுராக் தாக்கூருடன், இந்திய திரைப்பட தூதுக்குழுவின் ஒரு பகுதியாக செல்லும் இந்தியா முழுவதும் உள்ள திரையுலகைச்சேர்ந்த சிவப்பு கம்பள வரவேற்பு அளிக்கப்பட உள்ள 75 வது கேன்ஸ் திரைப்பட விழா, இந்திய திரைப்பட ரசிகர்களுக்கு மாபெறும் நிகழ்ச்சியாக அமைய உள்ளது.
மத்திய தகவல் ஒலிப்பரப்புத்துறை அமைச்சர் திரு அனுராக் தாகூர் இந்திய குழுவினருக்கு தலைமையேற்று கேன்ஸ் செல்ல இருக்கிறார். இந்தியா முழுவதுமுள்ள திரைப்பட துறையைச்சேர்ந்த முக்கிய நட்சத்திரங்கள் இதில் பங்கேற்க உள்ளனர். இந்த தூதுக்குழுவில் இடம்பெறும் திரையுலக நட்சத்திரங்களின் பட்டியல் வருமாறு:
- திரு அக்ஷயகுமார் 
- திரு ஏ ஆர் ரஹ்மான் 
- திரு மாமே கான் 
- திரு நவாஸூதீன் சித்திக் 
- செல்வி நயன்தாரா 
- செல்வி பூஜா ஹெக்டே 
- திரு பிரசூன் ஜோஷி 
- திரு ஆர் மாதவன்  முதன் முறையாக ராக்கெட்ரி திரைப்படம் கேன்ஸில் திரையிடப்படுகிறது.
- திரு ரிக்கி கேஜ் 
- திரு சேகர் கபூர் 
- செல்வி தமன்ணா பாட்டியா 
- செல்வி வாணி திரிபாதி 
மேலும் விவரங்களுக்கு ஆங்கில செய்திக் குறிப்பை காணவும் - https://pib.gov.in/PressReleasePage.aspx?PRID=1824206
சிறப்பு சேவைகள் மற்றும் கட்டுரைகள்
ரயில்வேயில் வேலை வாங்கித் தருவதாக மோசடியில் ஈடுபட்ட அரசு பள்ளி முன்னாள் ஆசிரியருக்கு இரண்டாண்டு கடுங்காவல்: சென்னை சிபிஐ நீதிமன்றம் தீர்ப்பு
ரயில்வேயில் வேலை வாங்கித் தருவதாக கூறி மோசடியில் ஈடுபட்டதாக தொடுக்கப்பட்ட வழக்கு ஒன்றில், கிருஷ்ணகிரியில் உள்ள தோப்பூர் அரசு உயர்நிலை பள்ளி முன்னாள் ஆசிரியரான திரு பி ஆதிமணிக்கு இரண்டாண்டு கடுங்காவல் தண்டனையும், ரூ 10,000 அபராதமும் விதித்து சிபிஐ வழக்குகளுக்கான சிறப்பு நீதிபதி, சென்னை, தீர்ப்பளித்துள்ளார்.
ரயில்வேயில் வேலை வாங்கித் தருவதாக வாக்குறுதி அளித்து 26 நபர்களிடம் இருந்து சுமார் ரூ 37 லட்சம் ரூபாய் வசூலித்து ஏமாற்றியதாக இவர் மீது சிபிஐ வழக்கு பதிவு செய்தது. விசாரணைக்கு பிறகு குற்ற பத்திரிகை தாக்கல் செய்யப்பட்டது.
அவர் குற்றவாளி என்று தீர்ப்பளித்த நீதிமன்றம், அவருக்கான தண்டனை குறித்த விவரங்களையும் வெளியிட்டது.
பிரதமர் அலுவலகம்
சர்.எம்.விஸ்வேஸ்வரய்யாவுக்கு பிரதமர் புகழாரம் சூட்டியுள்ளார்
பொறியாளர்கள் தின வாழ்த்தும் தெரிவித்துள்ளார்
பொறியாளர்கள் தினத்தை முன்னிட்டு சர்.எம்.விஸ்வேஸ்வரய்யாவுக்குப் பிரதமர் திரு நரேந்திர மோடி புகழாரம் சூட்டியுள்ளார்.
இந்தத் தருணத்தில், கடினமாக உழைக்கும் அனைத்துப் பொறியாளர்களுக்கும் திரு மோடி வாழ்த்து தெரிவித்துள்ளார்.
புதிய கண்டுபிடிப்புகளை உருவாக்குவதிலும், தேசத்திற்கு சேவை செய்வதிலும் சர்.எம்.விஸ்வேஸ்வரய்யா தொடர்ந்து பல தலைமுறைகளைத் ஊக்குவிப்பார் என்று பிரதமர் கூறியுள்ளார். இந்த ஆண்டின் தொடக்கத்தில், தமது பயணத்தின் போது சிக்கபல்லாபுராவில் சர்.எம். விஸ்வேஸ்வரய்யாவுக்கு மரியாதை செலுத்திய காட்சிகளையும் பிரதமர் பகிர்ந்துள்ளார்.
சமூக ஊடக எக்ஸ் தளத்தில், பிரதமர் கூறியிருப்பதாவது:
“பொறியாளர்கள் தினத்தன்று #EngineersDay, தொலைநோக்குப் பார்வை கொண்ட பொறியாளரும், ராஜீயவாதியுமான சர்.எம். விஸ்வேஸ்வரய்யாவுக்கு மரியாதை செலுத்துகிறோம். புதிய கண்டுபிடிப்புகளை உருவாக்குவதிலும், தேசத்திற்கு சேவை செய்வதிலும் அவர் தொடர்ந்து பல தலைமுறைகளை ஊக்குவித்து வருகிறார். இந்த ஆண்டின் தொடக்கத்தில் சிக்கபல்லாபுராவிற்கு நான் சென்றிருந்தபோது அவருக்கு மரியாதை செலுத்திய காட்சிகளை இங்கு பகிர்கிறேன்.”
“பொறியாளர்கள் தினத்தை #EngineersDay முன்னிட்டு, கடினமாக உழைக்கும் பொறியாளர்கள் அனைவருக்கும் வாழ்த்துகள்! அவர்களின் புத்தாக்க சிந்தனையும், அயராத அர்ப்பணிப்பும் நமது நாட்டின் முன்னேற்றத்தின் முதுகெலும்பாக உள்ளன. உள்கட்டமைப்பு அதிசயங்கள் முதல், தொழில்நுட்ப முன்னேற்றங்கள் வரை, அவர்களின் பங்களிப்புகள், நம் வாழ்க்கையின் ஒவ்வொரு அம்சத்திலும் தாக்கத்தை ஏற்படுத்துகின்றன.”
ரெயில்வே அமைச்சகம்
இந்திய ரயில்வேயின் எந்திரவியல் மற்றும் மின்சாரப் பொறியியல் நிறுவனத்தை ஜமால்பூரிலிருந்து லக்னோவுக்கு மாற்றுவது குறித்து விளக்கம்
இந்திய ரயில்வேயின் எந்திரவியல் மற்றும் மின்சாரப் பொறியியல்
(நிறுவனத்தை ஜமால்பூரிலிருந்து லக்னோவுக்கு மாற்றத் திட்டமிட்டிருப்பதாக
ஊடகங்களில் செய்திகள் வந்துள்ளதாக தெரிய வந்துள்ளது . இந்திய ரயில்வேயின் எந்திரவியல் மற்றும் மின்சாரப் பொறியியல் நிறுவனத்தை
 ஜமால்பூரிலிருந்து லக்னோவுக்கு மாற்றும் திட்டம்
ஏதும் இல்லை என்று ரயிவே அமைச்சகம் தெளிவு படுத்தியுள்ளது.
PIB Headquarters
அஞ்சலக குறை தீர்ப்பு நாள்
மண்டல அளவில் அஞ்சலக குறை தீர்ப்பு கூட்டம் இம்மாதம் 26 ஆம் தேதியன்று காலை 11 மணிக்கு சென்னை, சிவஞானம் சாலையில் உள்ள அஞ்சலகங்களின் முதுநிலை கண்காணிப்பாளர், அலுவலகத்தில் நடைபெறவுள்ளது.
இந்த மண்டலம் தொடர்பான புகார்கள் மற்றும் தகவல்களை குறிப்பாக பதிவுத் தபால், பெட்டகம், காப்பீடு, மணியார்டர் உள்ளிட்டவை குறித்து, அவை பதிவு செய்யப்பட்ட அலுவலகம் அனுப்புநர் மற்றும் பெறுநரின் விவரங்களுடன் சென்னை நகர மத்திய மண்டலம், சென்னை-17-ல் உள்ள அஞ்சலக முதுநிலை கண்காணிப்பாளருக்கு அனுப்பிவைக்கலாம். அஞ்சலக குறை தீர்ப்பு நாளில் அவர்கள் கலந்துகொள்ளலாம் என்றும் அறிவிக்கப்பட்டுள்ளது.
தியாகராயநகர், மயிலாப்பூர், கிரீம்ஸ் சாலை, திருவல்லிக்கேணி, ராயப்பேட்டை, தேனாம்பேட்டை, நுங்கம்பாக்கம், கோபாலபுரம் மற்றும் சூளைமேடு ஆகிய அஞ்சல் விநியோகப் பகுதிகளில் உள்ள அஞ்சலகங்கள் இம்மண்டலத்தின் வரம்புக்குள் இடம்பெற்றுள்ளது என்று சென்னை நகர மத்திய மண்டல அஞ்சலகங்களின் முதுநிலை கண்காணிப்பாளர் வெளியிட்டுள்ள செய்திக்குறிப்பில் தெரிவித்துள்ளார்.
பாதுகாப்பு அமைச்சகம்
ராணுவத்தின் நவீனமயம், பாதுகாப்பு துறையில் புதிய நடவடிக்கைகள் உள்ளிட்ட பல்வேறு முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த பாதுகாப்பு இணை அமைச்சர் திரு ஸ்ரீபத் நாயக் கீழ்க்கண்ட தகவல்களை அளித்தார்.
ஐந்து புதிய ரஃபேல் போர் விமானங்கள் இந்திய விமானப் படையில் 2020 செப்டம்பர் 10 அன்று இணைக்கப்பட்டன.
விமானப் படையின் அனைத்து பிரிவுகளிலும் நிரந்தர பெண் அலுவலர்களை பணியமர்த்த பரிசீலிக்கப்பட்டு வருகிறது. 2008-ஆம் ஆண்டு முதலே இந்த பணியில் கடற்படை ஈடுபட்டு வருகிறது.
பாதுகாப்பு படைகளின் நவீனமயமாக்கலுக்காக 2015-16-இல் ரூ 62,235.54 கோடி செலவழிக்கப்பட்ட நிலையில், 2019-20-இல்
இந்த தொகை தோராயமாக ரூ 91,128.74 கோடி
ஆக உயர்ந்தது. நடப்பாண்டில் ஜூலை 31 வரை
ரூ 31747.06 கோடி செலவழிக்கப்பட்டுள்ளது.
இராணுவம், கடற்படை மற்றும் விமானப் படையில் கொவிட்-19 தொற்றால் பாதிப்படைந்தவர்கள் எண்ணிக்கை முறையே 16758, 1365 மற்றும் 1716 ஆகும். இராணுவத்தில் 32 பேரும் விமானப்படையில் 3 பேரும் உயிரிழந்த நிலையில் கடற்படையில் கொவிட்-19க்கு யாரும் இதுவரை உயிரிழக்கவில்லை.
இராணுவ நிலத்தை சட்டத்திற்குப் புறம்பாக கையகப்படுத்தி உள்ளவர்கள் மீது வழக்குகள் பதிவு செய்யப்பட்டு நீதிமன்றம் மூலம் நடவடிக்கைகள் எடுக்கப்பட்டு வருகின்றன. வரும் காலங்களில் இது போன்ற செயல்களை தடுப்பதற்காக இராணுவ நிலங்களின் கணக்கெடுப்பு, மாநில அரசுகளுடன் ஆலோசனை உள்ளிட்ட நடவடிக்கைகள் மேற்கொள்ளப்பட்டு வருகின்றன.
2018, 2019 மற்றும் 2020  ஆகிய ஆண்டுகளில் 7.586 ஏக்கர்கள் இராணுவ நிலம் ஆக்கிரமிப்பு செய்யப்பட்டிருந்தது கண்டறியப்பட்டது. இதில், 4.11 ஏக்கர் நிலம் இதே காலகட்டத்தில் ஆக்கிரமிப்பில் இருந்து விடுவிக்கப்பட்டது.
கடந்த நிதியாண்டில் , 38 ஒப்பந்தங்கள் இந்திய விற்பனையாளர்களுடனும் 32 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன. இந்த ஆண்டு ஜூலை மாதம் வரை ராணுவ தளவாடங்கள் கொள்முதலுக்காக 10 ஒப்பந்தங்கள் இந்திய விற்பனையாளர்களுடனும் 6 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன.
(Visitor Counter : 96
சமூக நிதி மற்றும் அதிகாரமளித்தல் அமைச்சகம்
டோக்கியோ பாராலிமிபிக் போட்டிகளில் கலந்து கொண்ட இந்திய அணியினருக்கு சமூக நீதி & அதிகாரமளித்தல் அமைச்சகத்தின் பாராட்டு விழா
டோக்கியோ 2020 பாராலிம்பிக் வெற்றியாளர்கள், இந்திய அணியின் இதர வீரர்கள் மற்றும் பயிற்சியாளர்களுக்கு புதுதில்லியில் உள்ள அசோகா ஹோட்டலில் இன்று நடைபெற்ற நிகழ்ச்சி ஒன்றில் சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் மற்றும் சமூக நீதி மற்றும் அதிகாரமளித்தல் இணைஅமைச்சர் திரு ராம்தாஸ் அத்வாலே பாராட்டு தெரிவித்தனர்.
நிகழ்ச்சியில் பேசிய டாக்டர் வீரேந்திர குமார், இந்திய அணியின் ஒவ்வொரு வீரரும் தங்களது சிறப்பான பங்களிப்பின் மூலம் நாட்டுக்கு பெருமை சேர்த்ததாக கூறினார். உலகக் தரமிக்க மாற்றுத்திறனாளி விளையாட்டு வீரர்களை உருவாக்கியதற்காக பயிற்சியாளர்களுக்கு அவர் நன்றி தெரிவித்தார்.
ஒட்டுமொத்த இந்திய அணியினர், அவர்களது பாதுகாப்பாளர்கள் மற்றும் பயிற்சியாளர்களுக்கு பாராட்டு தெரிவித்த திரு ராம்தாஸ் அத்வாலே, அனைவரது சிறப்பான பங்களிப்பின் காரணமாக சாதனை அளவிலான பதக்கங்களை நாடு வென்றதாக கூறினார்.
முதல் முறையாக, பாரலிம்பிக் போட்டியாளர்களுக்கு ரொக்க பரிசுகளை வழங்கும் முடிவை அமைச்சகம் எடுத்துள்ளது. தங்கம் வென்றவர்களுக்கு ரூ 10 லட்சமும், வெள்ளி வென்றவர்களுக்கு ரூ 8 லட்சமும், வெண்கலம் வென்றவர்களுக்கு ரூ 5 லட்சமும் நேரடியாக அவர்களது வங்கி கணக்குகளில் செலுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753843
----
(Visitor Counter : 165
சுற்றுலா அமைச்சகம்
108 தேசிய & சர்வதேச மொழிகளில் புதுப்பிக்கப்பட்ட ஐஐடிடிஎம் இணையதளத்தை சுற்றுலா அமைச்சர் திரு பிரகலாத் சிங் பட்டேல் திறந்து வைத்தார்
உலக சுற்றுச்சூழல் தினத்தை ஒட்டி குவாலியரில் உள்ள இந்திய சுற்றுலா மற்றும் பயண மேலாண்மை நிறுவனம்  ஏற்பாடு செய்த நிகழ்ச்சியில் காணொலி வாயிலாக மத்திய கலாச்சாரம் மற்றும் சுற்றுலா  இணை அமைச்சர் திரு பிரகலாத் சிங் பங்கேற்று உரையாற்றினார்.
108 தேசிய & சர்வதேச மொழிகளில் புதுப்பிக்கப்பட்ட ஐஐடிடிஎம் இணையதளம், இன்கிரெடிபிள் இந்தியா சுற்றுலா வசதியளிப்பவர் சான்றிதழ் முறை தகவல் தொடர்பு கருத்தரங்கு, கடல் சார் சாகச சுற்றுலா அட்லஸ் ஆகியவற்றை நிகழ்ச்சியின் போது தொடங்கி வைத்த அமைச்சர், மரக்கன்றுகளையும் நட்டார்.
இன்கிரெடிபிள் இந்தியா சுற்றுலா வசதியளிப்பவர் சான்றிதழ் முறையை பாராட்டிய அமைச்சர், அதிக மொழிகளில் தற்போது கிடைக்கும் இந்திய சுற்றுலா மற்றும் பயண மேலாண்மை நிறுவன இணையதளத்திற்கும் வாழ்த்து தெரிவித்தார்.
சுற்றுச்சூழல் மிகப்பெரிய சொத்து என்று கூறிய அவர், முடிந்தளவு மரங்களை நடுமாறு அனைவரையும் கேட்டுக்கொண்டார்.
ஆரோக்கியமான வாழ்க்கையை வாழ்வதற்காகவும், அடுத்த தலைமுறைக்காகவும் சுற்றுச்சூழலை பாதுகாப்பது நமது கடமை என்றும் அமைச்சர் கூறினார்.
இன்கிரெடிபிள் இந்தியா சுற்றுலா வசதியளிப்பவர் சான்றிதழ் திட்டத்தின் தற்போதைய பிரிவில் 2230 பேர் கலந்து கொள்கின்றனர். மொத்தம் 7546 நபர்கள் தங்களை பதிவு செய்து கொண்டுள்ளனர்.
ஒவ்வொரு பிரிவிலும் 25 பேருக்கு தினமும் நான்கு மணி நேரம் என 7 நாட்களுக்கு பயிற்சி வழங்கப்படும். மதிப்பீட்டுக்கு பிறகு அவர்களுக்கு சான்றிதழ் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724796
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை கட்டமைப்புகள் வேகமாகவும், பாதுகாப்பாகவும் மற்றும் முன்பைவிட நிலையானதாகவும் உருவாக்கப்படுகின்றன: திரு நிதின்கட்கரி
பிரதமர் திரு நரேந்திர மோடி தலைமையின் கீழ், சாலை கட்டமைப்பு விரைவாகவும், பாதுகாப்பாகவும் மற்றும் முன்பை விட அதிக நிலையானதாகவும் உருவாக்கப்படுகின்றன என மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி கூறினார்.
தேசிய நெடுஞ்சாலை ஆணையம், தேசிய நெடுஞ்சாலை மற்றும் உள்கட்டமைப்பு வளர்ச்சி நிறுவனம், மத்திய பொதுப் பணித்துறை அதிகாரிகளுடன் நடந்த ஆலோசனைக் கூட்டத்தில் அவர் கூறியதாவது:
உலகத்தரத்திலான சாலை கட்டமைப்பை நாட்டுக்கு வழங்குவது நமது கூட்டுப் பணி. சாலை வடிவமைப்பில், பாதுகாப்புக்கு முதல் முன்னுரிமை அளிக்கப்படுகிறது. சுற்றுச்சூழலுக்கு ஏற்ற சாலைகள், தொழில்துறைக்கு சாதகமான அணுகுமுறை, பாதுகாப்புக்கான புதிய தொழில்நுட்பம், விரைவான மற்றும் செலவு குறைவான சாலைகள் போன்வற்றை உருவாக்க வேண்டும்.
ரூ.11,000 கோடி செலவில் 313 கி.மீ தூரத்துக்கு அமைக்கப்படும் நெடுஞ்சாலை பஞ்சாப், ஹரியானா மற்றும் ராஜஸ்தான் சாலை கட்டமைப்பில் மாற்றத்தை ஏற்படுத்தும். 80 சதவீத தொழில்வழித்தடங்கள் நிறைவடைந்துள்ளன. அவை 2022 மார்ச் மாதத்துக்குள் திறக்கப்படும். அம்பாலா - கோட்புத்லி தொழில்வழித்தடத்தில், 6 வழிச் சாலை அதி வேகத்தில் அமைக்கப்பட்டு வருகிறது என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1752597
மனித வள மேம்பாட்டு அமைச்சகம்
மாணவர்களின் மனநலம் மற்றும் உளவியல் நல்வாழ்வுக்காக அரசு எடுத்த முன்முயற்சிகள்
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய கல்வி அமைச்சர் திரு தர்மேந்திர பிரதான் கீழ்காணும் தகவல்களை வெளியிட்டார் .
'மனோதர்பன்' எனும் செயலூக்கமிக்க முன்முயற்சி ஒன்றை கல்வி அமைச்கம் மேற்கொண்டுள்ளது. கொவிட் பரவல் மற்றும் அதற்கு பிந்தைய காலத்திலும் மனநலம் மற்றும் உளவியல் நல்வாழ்வுக்காக மாணவர்கள், ஆசிரியர்கள் மற்றும் குடும்பங்களுக்கு உளவியல் ஆதரவை வழங்குவதற்கான பரந்த அளவிலான நடவடிக்கைகளை இது உள்ளடக்கியதாகும்.
மாணவர்களின் மனநலப் பிரச்சினைகள் மற்றும் கவலைகளைக் கண்காணித்து அவர்களை மேம்படுத்துவதற்கும், மனநலம் மற்றும் உளவியல் தொடர்பான ஆதரவை வழங்குவதற்கும் கல்வி, மனநலம் மற்றும் உளவியல் துறைகளைச் சேர்ந்த நிபுணர்களை உறுப்பினர்களாகக் கொண்ட ஒரு பணிக்குழு அமைக்கப்பட்டுள்ளது. ஆலோசனை சேவைகள், ஆன்லைன் ஆதாரங்கள் மற்றும் உதவி எண் மூலம் கொவிட்-19-க்கு பிறகும் இது தொடரும்.
மேலும் விவரங்களுக்கு http://manodarpan.education.gov.in எனும் இணையதளத்தை பார்க்கலாம் அல்லது 8448440632 எனும் தேசிய இலவச உதவி எண்ணை தொடர்பு கொள்ளலாம்.
பள்ளிக் கல்விக்கான அணுகலை அனைவருக்கும் அளிப்பதும், பின்தங்கிய குழுக்கள் மற்றும் நலிவடைந்த பிரிவினரை இணைப்பதன் மூலம் சமத்துவத்தை மேம்படுத்துதல் மற்றும் பள்ளிக் கல்வியின் அனைத்து நிலைகளிலும் கல்வியின் தரத்தை மேம்படுத்துதல் ஆகியவை மறுவடிவமைப்பு செய்யப்பட்ட சமக்ர சிக்க்ஷா திட்டத்தின் நோக்கங்கள் ஆகும்.
இலவச மற்றும் கட்டாய கல்வியில் குழந்தைகளுக்கான உரிமை, தேசிய கல்வி கொள்கை 2020-ஐ செயல்படுத்துவதில் மாநிலங்கள் மற்றும் யூனியன் பிரதேசங்களுக்கு உதவி உள்ளிட்ட பல்வேறு நடவடிக்கைகளை மறுவடிவமைப்பு செய்யப்பட்ட சமக்ர சிக்க்ஷா திட்டம் மேற்கொண்டுள்ளது.
கேந்திரிய வித்யாலயாக்கள் மற்றும் ஜவஹர் நவோதயா வித்யாலயாக்கள் ஆகியவற்றில் புதிய சேர்க்கைக்கான மொத்த இடங்களில் 3 சதவீதம் மாற்றுத் திறனாளி குழந்தைகளுக்கு ஒதுக்கப்பட்டுள்ளன.
கேந்திரிய வித்யாலயாக்கள் மற்றும் ஜவஹர் நவோதயா வித்யாலயாக்களில் உள்ள மாற்றுத்திறனாளி குழந்தைகளின் நலனுக்காக கட்டண கழிவு, பயிற்சி பெற்ற ஆசிரியர்கள், மாணவர்கள் எளிதாக வந்து செல்லும் வகையில் வசதிகள் உள்ளிட்ட பல்வேறு நடவடிக்கைகள் எடுக்கப்பட்டுள்ளன.
நிபுண் பாரத் எனும் தேசிய அடிப்படை எழுத்தறிவு மற்றும் எண்ணறிவு இயக்கத்தை மத்திய அரசின் சமக்ர சிக்க்ஷா திட்டத்தின் கீழ், பள்ளிக் கல்வி மற்றும் எழுத்தறிவுத் துறை 5 ஜூலை 2021 அன்று தொடங்கியது.
ஒவ்வொரு குழந்தையும் மூன்றாம் வகுப்புக்குள் அடிப்படை கல்வியறிவு மற்றும் எண்ணறிவு ஆகியவற்றில் தேர்ச்சி இலக்கை அடைய மாநிலங்கள் மற்றும் யூனியன் பிரதேசங்களுக்கான முன்னுரிமைகள் மற்றும் செயல்திட்டங்களை இயக்கத்தின் வழிகாட்டுதல்கள் வகுத்துள்ளன. 3 முதல் 9 வயது வரையிலான வளர்ச்சி இலக்குகளும் வகுக்கப்பட்டுள்ளன.
நிபுன் பாரத் பணியை செயல்படுத்துவதற்கான வழிகாட்டுதல்கள் துறையின் இணையதளத்தில் கீழே குறிப்பிடப்பட்டுள்ள இணைப்பில் பதிவேற்றம் செய்யப்பட்டுள்ளன:
https://dsel.education.gov.in/sites/default/files/NIPUN_BHARAT_GUIDELINES_EN.pdf
மேலும் விவரங்களுக்கும், கீழ்காணும் செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776154
https://pib.gov.in/PressReleasePage.aspx?PRID=1776156
https://pib.gov.in/PressReleasePage.aspx?PRID=1776157
https://pib.gov.in/PressReleasePage.aspx?PRID=1776158
இளைஞர் நலன் மற்றும் விளையாட்டு அமைச்சகம்
ஜார்க்கண்டைச் சேர்ந்த சிறுவர்கள் வறுமையை வென்று ஆர்வத்துடன் விளையாடி கேலோ இந்தியா இளையோர் விளையாட்டுப் போட்டியின் ஹாக்கிப் பிரிவில் அரையிறுதிக்கு முன்னேறியுள்ளனர்
ஜார்க்கண்டைச் சேர்ந்த சிறுவர்கள் வறுமையை வென்று ஆர்வத்துடன் விளையாடி கேலோ இந்தியா இளையோர் விளையாட்டுப் போட்டியின் ஹாக்கிப் பிரிவில் அரையிறுதிக்கு முன்னேறியுள்ளனர். முன்னதாக, கடந்த 2021ஆம் ஆண்டு மார்ச் மாதம் 11-வது தேசிய ஆடவர் சப் ஜூனியர் ஹாக்கிப் போட்டியில், கோப்பையை வென்று வரலாற்று சாதனைப் படைத்தனர். அணியில் உள்ள பெரும்பாலான வீரர்கள், வறுமைக்கு எதிராகப் போராடி வென்று அணியில் இணைந்துள்ளனர். மனோகர் முண்டு, அபிஷேக் முண்டு, துகா முண்டா, பில்சன் டாட்ரே உள்ளிட்டவர்கள் பல்வேறு நெருக்கடிகளை எதிர்கொண்டு ஹாக்கி அணியில் இடம் பிடித்துள்ளனர். இந்நிலையில், ஜார்க்கண்டைச் சேர்ந்த சிறுவர் மற்றும் சிறுமிகள் அணி கேலோ இந்தியா இளையோர் விளையாட்டுப் போட்டியில், ஹாக்கிப் பிரிவில் ஏற்கனவே அரையிறுதி சுற்றுக்கு முன்னேறியுள்ளனர். குறைந்தபட்சம் ஒரு தங்கப்பதக்கத்தை வெல்ல முடியும் என்று அவர்கள் நம்பிக்கையுடன் உள்ளனர்.
நிதி அமைச்சகம்
சஜல் திட்டத்தின் கீழ் 20 அரசு பள்ளிகளுக்கு பாதுகாப்பான குடிதண்ணீர் வசதி
கடுமையான குடிநீர் தட்டுப்பாட்டை தீர்க்கும் வகையில், பட்பர்கஞ்ச் சுங்கத்துறை மற்றும் பிற சுங்க ஆணையரகங்கள் இணைந்து, ஸ்வச்தா திட்டத்தின் சஜல் முன்முயற்சியின் கீழ், பள்ளி மாணவர்களுக்கு பாதுகாப்பான குடிநீர் வசதியை வழங்குவதற்கான முயற்சியை மேற்கொண்டன.
இதன் மூலம் மாணவர்கள் தங்கள் படிப்பு மற்றும் செயல்பாடுகளை சிறப்பாக மேம்படுத்துவதற்கு ஏற்ற சூழலை பள்ளிகளில் ஏற்படுத்த முடியும். சோனேபட், பானிபட், ஃபரிதாபாத், பல்வால் மற்றும் குருகிராம் ஆகிய மாவட்டங்களில் 20 அரசுப் பள்ளிகள் இதற்காக கண்டறியப்பட்டுள்ளன.
மத்திய நிலத்தடி நீர் வாரியம் பரிந்துரைத்தபடி, தொழிற்சாலை வெளியேற்றம் காரணமாக நிலத்தடி நீர் மாசுபடும் தொழில்துறை மண்டலங்களைக் கொண்ட கிராமப்புறங்களில் இந்தப் பள்ளிகள் அமைந்துள்ளன.
இந்திய அரசின் ஜல் சக்தி அமைச்சகத்தின் நீர்வளத் துறை, 2021 அக்டோபரில் ஹரியானாவில் நிலத்தடி நீர் நிலை குறித்த தனது அறிக்கையில், ஹரியானாவின் பல்வேறு மாவட்டங்களில் நிலத்தடி நீர் பெரும்பாலும் உப்புத்தன்மை கொண்டதாகவும், குடிப்பதற்கு ஏற்றதாக இல்லை என்றும் எடுத்துரைத்துள்ளது.
ரசாயன அளவுருக்கள் அனுமதிக்கப்பட்ட வரம்புகளை விட அதிகமாக இருந்ததால், குறைவான மதிப்பீட்டை தண்ணீர் கொண்டுள்ளது என்பதையும் அறிக்கை எடுத்துக்காட்டுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1820170
இளைஞர் நலன் மற்றும் விளையாட்டு அமைச்சகம்
உலக இளையோர் நீச்சல் சாம்பியன்ஷிப் போட்டியில் தயாராகுவதற்காக துபாயில் பயிற்சி பெறவேண்டும் என்ற நீச்சல் வீரர் ஆர்யன் நெஹ்ராவின் கோரிக்கைக்கு அரசு ஒப்புதல் அளித்துள்ளது
நடப்பாண்டு ஆகஸ்ட் மாதம் நடைபெறவுள்ள உலக இளையோர் நீச்சல் சாம்பியன்ஷிப் போட்டியில் தயாராகுவதற்காக துபாயில் உள்ள அக்வா தேசிய விளையாட்டு மையத்தில் பயிற்சி பெறவேண்டும் என்ற நீச்சல் வீரர் ஆர்யன் நெஹ்ராவின் கோரிக்கைக்கு ஒலிம்பிக் பிரிவு இயக்கம் ஒப்புதல் அளித்துள்ளது.
குஜராத் மாநிலம் அகமதாபாத்தைச் சேர்ந்த 18 வயதான ஆர்யன் பயிற்சி பெறுவதற்காக ரூ.8.7 லட்சம் ஒதுக்கப்பட்டுள்ளது. 90 நாட்கள் நடைபெறும் பயிற்சி ஆகஸ்ட் மாதம் நிறைவடைய உள்ளது. விமானக் கட்டணம், தங்கும் செலவு, பயிற்சியாளர் கட்டணம், போக்குவரத்து செலவு உள்ளிட்டவை இத்தொகையில் அடங்கும்.
நீச்சல் போட்டியில் கடினமான பிரிவாக கருதப்படும் 1,500 மீட்டர் ப்ரீ ஸ்டைல் பிரிவில் ஆர்யன் சிறந்து விளங்குகிறார். கடந்த 2017ஆம் ஆண்டு மலேசியாவில் நடைபெற்ற போட்டியில் அவர் 5 தங்கப்பதக்கங்களை வென்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828527
-------
(Visitor Counter : 90
விவசாயத்துறை அமைச்சகம்
தமிழகம் உள்ளிட்ட மாநிலங்களில் நெல் கொள்முதல் தொய்வின்றி நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 20 வரை 295.23 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 250.55 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 17.83 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 201.36 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 25.83 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 55740.88 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1674721
----
(Visitor Counter : 116